El Carneval de Schignan

El Carneval de Schignan l'è ona canzon del Davide Van De Sfroos, cantada in lombard.
Giamò present in de l'album Yanez (2011), l'è stada publicada 'me singol in del 2012, despoeu che l'è stada drovada in de la colonna sonora del cine Benvenuti al nord del Luca Miniero.
La canzon
L'è la storia de on omm che 'l torna su a Schignan (CO) dopo tanti agn passaa in gir per el mond, proppi in ocasion del sò Carneval tradizzional. Con su 'na maschera, a l'è bon de incontrà la soa ex miee e de ballà con lee senza fàss recognoss. A la fin del Carneval, el partiss anmò, con scià la soa maschera de legn.
In del ritornell vegnen citaa i mascher e i personagg pussee important del Carneval de Schignan: el Brutt, el Bell, el Mascheron, la Sigurtà, i Sapoeur, la Ciocia.
Categoria:Singoi del 2012Categoria:Singoi del Davide Van de SfroosCategoria:Canzon del 2011
Categoria:Canzon in lombard